Társulási közművelődési pályázat

A Völgységi Többcélú Kistérségi Társulás (VTKT) és később a Völgységi Önkormányzatok Társulása (VÖT) is fontos, kiemelt feladatának tartotta, hogy támogassa a települések kulturális életét, rendezvényeit, ezért 2016-ig évi 2 millió forintos, majd 2017-től évi 2. 300 ezer forintos keretösszeget biztosított azon civil szervezetek számára, akik elsősorban település szintű, mikrotérségi, térségi vagy ennél nagyobb jelentőségű rendezvényt szerveznek.

Fotó

A Völgységi Önkormányzatok Társulási Tanácsa 2013-2015-ben a közművelődési pályázatot feladatellátásként kezelte. 2015-ben, a társulás átalakításakor a tanács úgy döntött, hogy a közművelődési pályázatot nem veszi be az alapszolgáltatásai közé, azonban továbbra is fontos eszköznek tartja a térség kulturális életének támogatásában.

Az alábbi táblázatban látható, hogy hány településről érkezett be pályázat, évenként mennyi pályázat, mekkora támogatási igénnyel érkezett be az elmúlt években.

|  |  |  |  |  |
| --- | --- | --- | --- | --- |
| **Év** | **Pályázó települések száma** | **Pályázatok száma** | **Igényelt támogatás (eFt)** | **Eredménytelen**  **p. száma** |
| 2013 | 17 | 29 | 2.800 | - |
| 2014 | 16 | 34 | 3.280 | 3 |
| 2015 | 17 | 33 | 3.155 | 4 |
| 2016 | 17 | 31 | 2.940 | 1 |
| 2017 | 18 | 29 | 2.810 | - |
| 2018 | 18 | 33 | 3.090 | 1 |
| 2019 | 17 | 33 | 3.150 | 2 |
| 2020-2021 | A járványügyi veszélyhelyzetre tekintettel a Társulási Tanács nem írta ki a pályázatot | | | |
| 2022 | 19 | 28 | 3.000 | 0 |

Az adatokból látható, hogy az érdeklődés és az igény folyamatos a civil szervezetek körében, ezért a 2016-tól a Tagok1 tagönkormányzatainak (21) településein működő civil szervezetek számára a társulási tanács előző évi pénzügyi maradványa terhére a felhívást évről évre kiírta.

2020-2021-ben a járványügyi veszélyhelyzetre tekintettel elmaradt a pályázati lehetőség, hiszen a tömegrendezvényeket nem lehetett megrendezni.

2021-ben a Társulási keretösszeget a Társulási Tanács megemelte 3 millió forintra, és ennek megfelelően 2022. január 1-jétől módosította a Társulási közművelődési pályázat keretfelosztási szabályzatát is, hiszen a társulás tagönkormányzatainak száma időközben 25 teljes jogú tagra bővült.

A tanács döntését a következő szempontrendszer vezeti:

1. Lehetőség szerint minden pályázó településre jusson 100 e forint.
2. Kiemelten kapjanak a nemzetközi, országos, térségi, mikrotérségi és települési szintű rendezvények (max. 100 e forint).
3. A két város (Bonyhád, Nagymányok) a beérkező pályázatok függvényében némileg magasabb kerettel rendelkezzen.
4. Ha egy településről több pályázat érkezik, akkor a következő prioritási szempontok döntenek:
   * Nagyobb támogatást élvezzen az a pályázat, amely térségi vagy településszintű.
   * Nagyobb támogatást élvezzen az a pályázat, amely nyitott, szélesebb közönségnek, közösségnek és nem egy zárt csoportnak vagy tagságnak szól.
   * Hasonló típusú pályázatok esetében lépjen életbe a szakmai szempont, azaz a részletes kidolgozottság és megalapozottság mind a program, mind a költségvetés szempontjából.
5. Kizáró ok: az előző évben nem számolt el a pályázó az elnyert támogatással.

(Dokumentumtár)

Pályázati felhívások 2013-tól

Pályázati eredmények 2013-tól

Társulási közművelődési pályázat keretfelosztási szabályzata 2022. január 1-jétől